OzLabs/hebrew-wiki-articles huggingface dataset:
אוניברסיטת אולבורג

אוניברסיטת אולבורג (בדנית: Aalborg University, או בראשי תיבות AAU) היא אוניברסיטה ציבורית באולבורג שבדנמרק, אשר נוסדה בשנת 1974. נכון לשנת 2020, לומדים במוסד כ-20,000 סטודנטים.

בנוסף על הקמפוס המרכזי באולבורג, פועלים קמפוסים נוספים בקופנהגן ובאסביירג.

אוניברסיטת אולבורג מעורבת בועידת בתי הספר האירופיים לחינוך ומחקר הנדסי מתקדם.

== היסטוריה ==

בשנת 1961 החל להתגבש הרעיון להקים אוניברסיטה בצפון יוטלנד. באוגוסט 1969 החל תכנון המוסד, שזכה לתמיכת תושבי האזור. התכנון אושר בפרלמנט בשנת 1970, והאוניברסיטה נחנכה ב-1 בספטמבר 1974.

בשנת 2010 נפתחה הפקולטה ללימודי רפואה.

== מבנה ==
אוניברסיטת אולבורג מורכבת מחמש פקולטות עם מספר מחלקות בכל אחת:

=== הפקולטה למדעי הרוח ===
* המחלקה לתקשורת ופסיכולוגיה
* המחלקה לתרבות ולמידה

=== הפקולטה למדעי החברה ===
* המחלקה לעסקים וניהול
* המחלקה למשפטים
* המחלקה לפוליטיקה וחברה
* המחלקה לסוציולוגיה ולעבודה סוציאלית

=== הפקולטה הטכנית למחשוב ועיצוב ===
* המחלקה למערכות אלקטרוניות
* המחלקה למדעי המחשב
* המחלקה לאדריכלות, עיצוב וטכנולוגיית מדיה
* המחלקה לתכנון

=== הפקולטה להנדסה ומדעים ===
* המחלקה לאיכות הסביבה
* המחלקה להנדסת מכונות וייצור
* המחלקה לכימיה וביולוגיה
* המחלקה למדעי המתמטיקה
* המחלקה לטכנולוגיית אנרגיה

=== הפקולטה לרפואה ===
* המחלקה למדעי הבריאות וטכנולוגיה
* המחלקה למחקר קליני

== דירוגים בינלאומיים ==
* דירוג שאנגחאי − מיקום 301−400 (2020)
* דירוג QS − מיקום 305 (2021)
* Times Higher Education − מיקום 201−250 (2021)

==קישורים חיצוניים==

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:דנמרק: אוניברסיטאות ומכללות
קטגוריה:אולבורג
קטגוריה:הוקמו ב-1974
מגדל הטלוויזיה קמזיק

מגדל הטלוויזיה של קמזיק (בסלובקית: Televízna veža na Kamzíku) הוא מגדל שידור טלוויזיה בגובה 196 מטר באזור קוליבה בברטיסלאבה, בירת סלובקיה. המגדל שוכן 437 מ' מעל פני הים על גבעת קמזיק, חלק מהקרפטים הקטנים, ומשקיף על חלק גדול מהעיר. המגדל שוכן בשטח פארק יער ברטיסלבה. הוא הוקם בשנת 1975, והחליף את מגדל השידור הקודם. המגדל תוכנן על ידי האדריכלים סטניסלב מאג'ק, יעקוב טומשאק, יוראג' קוז'אק, מילאנו יוריקה וג'אן פריביצר.

במגדל מרפסת תצפית ציבורית. בתנאים של ראות טובה, אוסטריה, הונגריה וצ'כיה נראות מהמגדל.

== מסעדות ==
בשנת 2011 נפתחה מסעדה חדשה בשם Altitude עם חלל פנים מעודכן, המגישה מאכלים ים תיכוניים. המסעדה מחולקת לבר קפה תצפית, למסעדה אחרת, בראסריה, בקומה אחת ולמסעדה הראשית בקומה למטה עם שולחנות מסתובבים המספקים נוף פנורמי של 360 מעלות.

== קישורים חיצוניים ==

== הערות שוליים ==

קטגוריה:מגדלי תקשורת
קטגוריה:ברטיסלאבה: מבנים
אוניברסיטת פריז-סאקלה

אוניברסיטת פריז-סאקלה (בצרפתית: Luniversité Paris-Saclay) היא אוניברסיטת מחקר ציבורית בפריז שבצרפת, אשר נוסדה בשנת 1150 כחלק מן הסורבון ובמתכונתה הנוכחית והעצמאית בשנת 2015. נכון לשנת 2020, האוניברסיטה מכילה מספר מוסדות פנימיים ולומדים בתוכניותיה השונות כ-60,000 סטודנטים.

בשנת 2019, אוניברסיטת פריז-סאקלה ירשה את אוניברסיטת פריז-סוד (Paris XI) שנוסדה בשנת 1971. האוניברסיטה חברה בפרויקט פריז-סקליי הכולל אשכול עתיר מחקר ואשכול עסקי המפותחים בעמק הסיליקון האירופי ליד פריז, ומהווה את המרכז הראשי להכשרה ומחקר בתוך אשכול הטכנולוגיה של הפרויקט.<ref>Sean Coughlan, [https://www.bbc.com/news/business-30347441 France plans elite top-10 mega-university], bbc.com, 10 December 2014</ref> האוניברסיטה משלבת מספר גרנדז אקול צרפתיים, פקולטות מובילות, קולג'ים ומרכזי מחקר שהם חלק מארגוני המחקר המובילים בעולם בתחומם. האוניברסיטה ידועה במיוחד בלימודי המתמטיקה, הפיזיקה והרפואה שמתקיימים בה.

אוניברסיטת פריז-סאקלה חברה בליגה האירופית לאוניברסיטאות מחקר וחברה בוועידת בתי הספר האירופיים לחינוך ומחקר הנדסי מתקדם.

== דירוגים בינלאומיים ==
* דירוג QS − מיקום 305 (2020)
* דירוג שאנגחאי - מיקום 13 (2021)
* Times Higher Education − מיקום 178 (2021)

==קישורים חיצוניים==

* 
* 

== הערות שוליים ==

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:פריז: אוניברסיטאות ומכללות
קתרין טאי

קתרין טאי (באנגלית: Katherine Tai; נולדה ב-18 במרץ 1974) היא עורכת דין אמריקאית, המכהנת כנציבת הסחר של ארצות הברית. במרץ 2021 אישר הסנאט של ארצות הברית את מינויה לתפקיד נציבת הסחר ברוב של 98 תומכים.

== ביוגרפיה ==
טאי נולדה בקונטיקט וגדלה בוושינגטון הבירה. הוריה היגרו לארצות הברית מטאיוואן. באוניברסיטת ייל השלימה לימודי תואר ראשון בהיסטוריה, ובבית הספר למשפטים באוניברסיטת הרווארד השלימה לימודי תואר שני במשפטים<ref name="waysandmeans"></ref>. במשך שנתיים לימדה אנגלית באוניברסיטת סאן יאט-סן השוכנת בגואנגג'ואו שברפובליקה העממית של סין.

בין השנים 2011–2014 הייתה טאי יועצת ראשית לנציב הסחר האמריקאי לענייני אכיפת הסחר עם סין העממית, מלבד זאת עסקה גם בתחומים הקשורים לארגון הסחר העולמי<ref></ref>. טאי מילאה תפקיד משמעותי במשא ומתן בעניין הסכם הסחר בין ארצות הברית, מקסיקו וקנדה (ה-USMCA)<ref name="toptradejob"></ref>.

בדצמבר 2020 הכריז ג'ו ביידן, נשיא ארצות הברית הנבחר כי בחר בטאי להיות נציבת הסחר האמריקאית בממשלו העתידי. לאחר שעברה בהצלחה שימועים בוועדת הכספים של הסנאט, אושר מינויה במליאת הסנאט ב-17 במרץ 2021.

==קישורים חיצוניים==

== הערות שוליים ==

קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:חברי הקבינט של ארצות הברית בממשל ג'ו ביידן
קטגוריה:נציבי הסחר של ארצות הברית
קטגוריה:עורכות דין אמריקאיות
קטגוריה:קונטיקט: אישים
קטגוריה:אמריקאיות ממוצא טאיוואני
קטגוריה:אמריקאים ממוצא טאיוואני
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
אוניברסיטת טוונטה

אוניברסיטת טוונטה (בהולנדית: Universiteit Twente) היא אוניברסיטה ציבורית, שממוקמת באנסחדה בהולנד, אשר נוסדה בשנת 1961. נכון לשנת 2020, לומדים באוניברסיטה כ-11,000 סטודנטים.

האוניברסיטה מעורבת ב.

== מבנה ==
לאוניברסיטה חמש פקולטות:
* מדעי ההתנהגות, הניהול והחברה (BMS) – תקשורת, פסיכולוגיה, מנהל ציבורי, מדע וטכנולוגיה חינוכיים, לימודי אירופה, ניהול סביבת וניהול סיכונים.
* טכנולוגיה הנדסית (ET) – הנדסת מכונות, הנדסה אזרחית, הנדסה תעשייתית וייצור אנרגיה בת קיימא.
* הנדסת חשמל, מתמטיקה ומדעי המחשב (EEMCS) – הנדסת חשמל, מתמטיקה שימושית, חקר האינטרנט ומדעי המחשב.
* מדע וטכנולוגיה (ST) – הנדסה כימית, פיזיקה יישומית, הנדסה ביו-רפואית, מדעי הבריאות, טכנולוגיה מתקדמת וננוטכנולוגיה.
* הפקולטה לגאוגרפיה ומדעי כדור הארץ (ITC) – הנדסה מרחבית, קרטוגרפיה.

== דירוגים בינלאומיים ==
* דירוג שאנגחאי – 401–500 (2019).
* (Times Higher Education – מקום 201–250 (2020).
* דירוג QS לאוניברסיטאות – 186 (2020).

==קישורים חיצוניים==

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:הולנד: אוניברסיטאות ומכללות
קטגוריה:אנסחדה
האוניברסיטה הטכנית באיסטנבול

האוניברסיטה הטכנית באיסטנבול (בטורקית: İstanbul Teknik Üniversitesi) היא אוניברסיטה טכנית ציבורית ובינלאומית, שממוקמת באיסטנבול בטורקיה. האוניברסיטה אשר נוסדה בשנת 1773, היא האוניברסיטה הטכנית השלישית בוויתקותה בעולם. בנוסף על כך, המוסד נחשב לאחד מן המוסדות האקדמיים הבולטים בטורקיה. נכון לשנת 2020, לומדים באוניברסיטה כ-36,000 סטודנטים. המוניטין של האוניברסיטה יוקרתי מאוד, היא נוטה לקבל בכל שנה רק כ-1% מתוך כמעט שני מיליון מועמדים.

האוניברסיטה הטכנית באיסטנבול מעורבת בועידת בתי הספר האירופיים לחינוך ומחקר הנדסי מתקדם.

== היסטוריה ==
האוניברסיטה הטכנית באיסטנבול הוקמה בשנת 1773 על ידי מוסטפא השלישי כבית ספר להנדסה ימית. בשנת 1795 החלו לימודי הנדסה צבאית במוסד למען מודרניזציה של הצבא העות'מאני. בשנת 1845 החלו לימודי אדריכלות. בשנת 1909 המוסד התרחב עוד יותר והחלו לימודי הנדסה אזרחית וציבורית.

המוסד הוכר כאוניברסיטה טכנית מודרנית בשנת 1928.

== מבנה ==

באוניברסיטה 99 תוכניות לתואר ראשון, 192 תוכניות לתארים מתקדמים, 14 פקולטות, מעבדה של 154.000 מ"ר ו -12 מרכזי מחקר.

== דירוגים בינלאומיים ==
* דירוג שאנגחאי – 601–700 (2020)
* Times Higher Education – מקום 601–800 (2020)
* דירוג QS לאוניברסיטאות – 651–700 (2020)

== קישורים חיצוניים ==

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:טורקיה: אוניברסיטאות ומכללות
קטגוריה:טורקיה: מדע וטכנולוגיה
קטגוריה:איסטנבול: מבנים
קטגוריה:איסטנבול: חינוך
טרפורם

טרפורם (באנגלית: Terraform) היא תוכנת קוד פתוח של IaC (או Infrastructure as Code), המפותחת על ידי HashiCorp. המוצר מאפשר למשתמשים להגדיר ולספק תשתית מרכז נתונים באמצעות קובץ הגדרות קריא, בשפת תצורה הצהרתית המכונה HCL (ראשי תיבות של HashiCorp Configuration Language), או בעזרת JSON.<ref></ref>

== תצורה ==
טרפורם מנהלת משאבים חיצוניים (כגון תשתיות ענן ציבוריות, תשתיות ענן פרטיות, מכשירים ברשת, תוכנה כְּשֵירות ופלטפורמה כשֵירות) מול "ספקים". HashiCorp מנהלת רשימה נרחבת של ספקים רשמיים, ויכולה גם להשתלב עם ספקים שפותחו בקהילה.<ref></ref> משתמשים יכולים לתקשר עם ספקי טרפורם על ידי הצהרת משאבים<ref></ref> או על ידי קריאה למקורות נתונים.<ref></ref> במקום להשתמש בפקודות ציווי לספק משאבים, טרפורם משתמש בתצורה הצהרתית כדי לתאר את המצב הסופי הרצוי. ברגע שמשתמש קורא לטרפורם על משאב נתון, טרפורם יבצע פעולות CRUD (יצירה, קריאה, עדכון, ומחיקה) מטעם המשתמש כדי להשיג את המצב הרצוי.<ref></ref> את התשתית כקוד ניתן לכתוב כמודולים, כדי לקדם שימוש חוזר ותחזוקה.<ref></ref>

תוכנת טרפורם תומכת בספקי תשתית מרכזיים בשוק הענן כמו שירותי האינטרנט של אמזון, Microsoft Azure, IBM Cloud, Google Cloud Platform, <ref></ref> DigitalOcean, <ref></ref> Oracle Cloud Infrastructure, VMware vSphere ו- OpenStack ועוד.<ref></ref><ref></ref><ref></ref><ref></ref><ref></ref>

HashiCorp תומכת גם בשירות Terraform Module Registry, שהושק בשנת 2017.<ref></ref> בשנת 2019 הציגה טרפורם את הגרסה בתשלום בשם Terraform Enterprise עבור ארגונים גדולים.<ref></ref>

לטראפורם יש ארבע פקודות עיקריות:
* terraform init או refresh
* terraform plan
* terraform apply
* terraform destroy

==קישורים חיצוניים==
* 

== הערות שוליים ==

קטגוריה:הנדסת מערכות
קטגוריה:תוכנה חוצת פלטפורמות
קטגוריה:מחשוב ענן
האוניברסיטה הטכנית הצ'כית בפראג

האוניברסיטה הטכנית הצ'כית בפראג (בצ'כית: České vysoké učení technické v Praze; בראשי תיבות: ČVUT) היא אוניברסיטה ציבורית בפראג שבצ'כיה, אשר נוסדה בשנת 1707. נכון לשנת 2021, למדו במוסד כ-18,000 סטודנטים. האוניברסיטה הטכנית נחשבת לאחת מן הגדולות בצ'כיה, ולאחד מן המוסדות הטכניים הוותיקים ביותר במרכז אירופה. זוהי גם האוניברסיטה הטכנית הוותיקה ביותר שאינה צבאית באירופה.

האוניברסיטה הטכנית הצ'כית בפראג חברה בועידת בתי הספר האירופיים לחינוך ומחקר הנדסי מתקדם.

== היסטוריה ==
האוניברסיטה הטכנית הוקמה כמכון לחינוך הנדסי בשנת 1707 על ידי הקיסר יוזף הראשון. המכון הפך לאוניברסיטה בשנת 1920.

בשנת 1955 הוקמה המחלקה להנדסה פיזיקלית ולחקר הגרעין. בשנת 1976 החלו לימודי האדריכלות.

== ארגון אקדמי ==
האוניברסיטה מאורגנת בשמונה פקולטות, חמישה מכוני מחקר ומרכזי לימוד ופיתוח נוספים: מרכז מחשוב ומידע, מרכז טכנולוגיה וחדשנות, מרכז המחקר למורשת תעשייתית, המרכז לרדיוכימיה וכימיה של קרינה וספרייה מרכזית. לאוניברסיטה יש גם בית הוצאה לאור. בשנת הלימודים 2022/2021 הציעה האוניברסיטה הטכנית בצ'כיה, 227 תוכניות לתואר בצ'כית ו-94 באנגלית.

=== פקולטות ===
* הפקולטה להנדסה אזרחית (1707)
* הפקולטה להנדסת מכונות (1884)
* הפקולטה להנדסת חשמל (1950)
* הפקולטה להנדסה פיזיקלית ולחקר הגרעין (1955)
* הפקולטה לאדריכלות (1976)
* הפקולטה למדעי התחבורה (1993)
* הפקולטה להנדסה ביו-רפואית (2005)
* (2009)

=== מכוני מחקר ===
* מכון קלוקנר
* המכון ללימודים מתקדמים ע"ש מסריק
* המכון לחינוך גופני וספורט
* המרכז האוניברסיטאי למבנים חסכוניים באנרגיה
* המכון לפיזיקה ניסויית ויישומית
* 

== דירוגים בין-לאומיים ==
* דירוג שאנגחאי – מיקום 601–700 (2020).
* דירוג QS – מיקום 531–540 (2021).
* Times Higher Education – מיקום 601–800 (2021).

==קישורים חיצוניים==

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:צ'כיה: אוניברסיטאות ומכללות
קטגוריה:פראג: מבנים
יחידת הסיירות מג"ב ירושלים

יחידת הסיירות של משמר הגבול ירושלים היא יחידה המורכבת מלוחמות מג"ב הפועלות בגזרת מחוז ירושלים של משטרת ישראל. היחידה פועלת במרכזה ובמערבה של העיר במשימות לביטחון תושבי ומבקרי העיר.

== משימות היחידה ==
משימותיה ומטרותיה של היחידה הן אבטחה, הרתעה, נוכחות, בולטות ויצירת תחושת ביטחון בציבור ושיטור במקומות עם ריכוזי קהל גדולים ורגישים, בפח"ע (פעילות חבלנית עוינת) ובפלילי. היחידה פועלת במשימות ביטחון שוטף גם בציר הרכבת הקלה ברחוב יפו בירושלים מאזור ממילא ועד לתחנה המרכזית של ירושלים ומסייעת באבטחת מוסדות שלטון כמו

מעון ראש הממשלה, שגרירות ארצות הברית בישראל והקונסוליה האמריקאית.
לוחמות יחידת הסיירות של מג"ב ירושלים על ציר הרכבת הקלה סמוך ל[[שוק מחנה יהודה]]

== היסטוריה ==
בשנת 1996 בוצעו מספר פיגועי טרור נגד ישראלים ברחבי המדינה, בהם מספר פיגועים שהתרחשו בירושלים, אשר גבו מחיר של עשרות הרוגים. בעקבות גל הפיגועים הוחלט על תגבור נוסף למקומות הומי אדם והצבת חיילות בשירות המשטרה (חיב"ה) אשר יפעלו תחת אחריות משטרת ישראל.

עד שנת 2012 הסיירות היו חלק מארבע פלוגות מבצעיות כמחלקה אורגנית נפרדת בכל פלוגה. משימותיהן היו מחולקות על פי תאי שטח בהתאם לגזרות הפלוגות המבצעיות שבהן היו משרתות. בשנת 2012 הוקמה במג"ב ירושלים באופן רשמי יחידת הסיירות כיחידה עצמאית ואורגנית ככלל הפלוגות, המתבססת על לוחמות.

== הכשרה ושירות ==
ההכשרה אורכת כשמונה שבועות ונערכת בבית הספר החילי של משמר הגבול אשר ממוקם סמוך ליישוב בית חורון. ההכשרה כוללת למידת סמכויות תפקידי משטרה, מקצועות (אב"כ, קשר, חבלה, עזרה ראשונה ועוד), הכשרת ירי בתחום ביטחון פנים ובשטח פתוח, שדאות, תוכני חינוך הכוללים סיורים לאתרי מורשת והכנה לביצוע תפקיד הסיירת. בסיום ההכשרה מוסמכות השוטרות כרובאי 03 ומקבלות מדי משמר הגבול ותעודת שוטר.

משך השירות הוא שנתיים, אשר במהלכן קיימת אפשרות לצאת לקורסים מקצועיים כגון: מדריכי אימון גוף (מדא"ג), מדריכי קרב מגע (קמ"ג) וקורס חובשים.

קטגוריה:יחידות משמר הגבול
קטגוריה:מחוז ירושלים (משטרה)
ג'ניפר וקסטון

ג'ניפר לין וקסטון (באנגלית: Jennifer Lynn Wexton; נולדה ב-27 במאי 1968) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס העשירי של קהיליית וירג'יניה, מאז 2019.

== ביוגרפיה ==
וקסטון נולדה בשם ג'ניפר לין טוסיני בלינצ'בורג. אביה ואמה היו כלכלנים בכירים במחלקת האוצר של ארצות הברית וברשות האמריקנית לפיקוח על מסחר בחוזים עתידיים (CFTC), בהתאמה. בשנת 1992 השלימה וקסטון לימודי תואר ראשון באוניברסיטת מרילנד. לאחר מכן נרשמה לבית הספר למשפטים של קולג' ויליאם אנד מרי, וב-1995 השלימה במקצוע זה לימודי תואר שני. את הקריירה המשפטית שלה החלה וקסטון כשותפה במשרד עורכי הדין "Laurel Brigade Law Group". היא הייתה שופטת מחליפה במחוז לודון ובין השנים 2001–2005 היה עוזרת לתובע הכללי של קהיליית וירג'יניה.

כתובעת, וקסטון העמידה לדין בשלהי 2002 את קלרה ג'יין שוורץ בגין רצח מדרגה ראשונה של אביה, רוברט שוורץ. בשנת 2011 התמודדה לתפקיד התובע המחוזי במחוז לודון, אך הפסידה בפער קטן לתובע המכהן ג'ים פלומן. במהלך בחירות 2014 נבחרה לסנאט של מדינת וירג'יניה. היא הכריזה על התמודדותה לתפקיד זה לאחר שמארק הרינג, נציג מחוז הבחירה ה-33 בסנאט, נבחר לתובע הכללי של וירג'יניה. בנובמבר 2015 נבחרה מחדש לתקופת כהונה שנייה.

באפריל 2017 הכריזה וקסטון כי תתמודד כנציגת המחוז העשירי של וירג'יניה בבית הנבחרים של ארצות הברית. מחוז הבחירה שייצגה בסנאט המדינתי כלל שטחים נרחבים במזרח מחוז הקונגרס העשירי, שעטף את הערים ליסבורג וסטרלינג. ביוני 2018 היא זכתה בבחירות המקדימות כמועמדת המפלגה הדמוקרטית מול חמישה מתמודדים אחרים. בבחירות הכלליות בנובמבר היא הביסה את חברת הקונגרס המכהנת ברברה קומסטוק מהמפלגה הרפובליקנית עם כ-56% מקולות הבוחרים. וקסטון היא האדם החמישי שמייצג את המחוז מאז הקמתו בשנת 1953, והשנייה לעשות כן מהמפלגה הדמוקרטית.

מבחינה אידאולוגית, וקסטון נמנית במחנה "הדמוקרטים החדשים", כינוי לחברי המפלגה הדמוקרטית שדוגלים בעמדות מרכזיות ומתונות ביחס למחנה הפרוגרסיביים. מבחינה כלכלית היא מתארת עצמה כקפיטליסטית. ב-2020 היא תמכה בחקיקה שתרחיב הוצאות כספיות פדרליות לשיפור תשתיות ולחקר תעשיית התעופה המסחרי, שנפגעה בשל צניחה בביקוש לטיסות בשל מגפת הקורונה בארצות הברית. וקסטון תומכת בחקר עסקאות בכרטיסי אשראי ככלי לזיהוי אירועי ירי המוני מבעוד מועד. היא טוענת שההגנה על הזכות לשאת נשק, במסגרת התיקון השני לחוקת ארצות הברית, יכולה להתקיים לצד חוקי בקרה על כלי נשק. כמו כן היא תומכת בחיזוק חוק הגנת החולה וטיפול בר השגה. במהלך שנת 2019 היא תלתה את הדגל הטרנסג'נדרי בלשכתה שבגבעת הקפיטול, לאות הזדהות עם קהילת הטרנסג'נדרים.

ב-18 בספטמבר 2023 הודיעה וקסטון כי אין בכוונתה להתמודד מחדש לבית הנבחרים בבחירות 2024, לאחר שאובחנה כחולה בחולשה סופרה-נוקלארית מתקדמת, הידועה גם כמחלת PSP ממשפחת הפרקינסוניזם.

== קישורים חיצוניים ==

* 

* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מווירג'יניה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי האספה הכללית של וירג'יניה
קטגוריה:בוגרות אוניברסיטת מרילנד
קטגוריה:בוגרי אוניברסיטת מרילנד
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:תובעים אמריקאים
קטגוריה:תובעות אמריקאיות
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
מוזיקת דריל

מוזיקת דריל (באנגלית: Drill) היא תת-ז'אנר של מוזיקת היפ הופ שמקורה בצפון שיקגו בתחילת העשור השני של המאה ה-21. הסגנון מאופיין בתוכנו הלירי האפל, האלים והניהליסטי שלו והקצב המושפע ממוזיקת טראפ.

דריל התקדם למיינסטרים האמריקאי באמצע 2012, בעקבות הצלחתם של ראפרים ומפיקים כגון יאנג צ'ופ ,<ref name="xxl young chop"></ref> צ'יף קיף,<ref name="guardian"></ref> ליל דורק,<ref name=":0"></ref> פרדו סנטנה ,<ref></ref> SD וליל ריס ,<ref name=":0" /> להם היו מעריצים מקומיים רבים ונוכחות משמעותית באינטרנט. תשומת הלב התקשורתית והחתמתם של מוזיקאי דריל בחברות תקליטים קרו לאחר מכן. אמנים מהז'אנר צוינו לשבח בזכות סגנון הליריקה שלהם וההתאגדות שלהם עם תוכן לירי על פשע בשיקגו.

תת-ז'אנר אזורי, דריל בריטי , התפתח בלונדון, במיוחד באזור בריקסטון, החל משנת 2012.<ref name=":0"/><ref></ref> הדריל הבריטי עלה לגדולה באמצע העשור השני של המאה ה-21 והשפיע על התפתחות סצנות אזוריות אחרות באזורים שונים, כגון אוסטרליה, צרפת, אירלנד וניו יורק.<ref></ref><ref name=":9"></ref><ref></ref>

== הערות שוליים ==

קטגוריה:היפ הופ
קטגוריה:מוזיקה בריטית
קטגוריה:מוזיקה שחורה
קטגוריה:סגנונות מוזיקליים
קטגוריה:שנות ה-2010 במוזיקה
אדווין ואלרו

אדווין ואלרו (בספרדית: Edwin Valero; ) היה מתאגרף מקצועי ונצואלי, שהתחרה בין השנים 2002–2010. ואלרו היה אלוף העולם בלתי מנוצח בשתי קטגוריות משקל, לאחר שהחזיק בתואר משקל הנוצה של WBA בין השנים 2006 ל-2008 ובתואר ה-WBC במשקל קל בין השנים 2009 ל-2010. עם סגנון לחימה אגרסיבי ביותר וכוח חבטות יוצא דופן, ואלרו נותר האלוף היחיד לאורך 30 השנים של ה-WBC שזכה בכל קרב בקריירה שלו בנוקאאוט. בשנת 2010 התאבד ואלרו בכלא לאחר שנעצר בחשד לרצח אשתו.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ספורטאים ונצואלים
קטגוריה:אלופי עולם באיגרוף - משקל קל
קטגוריה:מתאבדים: ספורטאים
קטגוריה:מתאבדים: חשודים בפלילים
קטגוריה:ונצואלים שנולדו ב-1981
קטגוריה:נפטרים ב-2010
קטגוריה:ונצואלים שנפטרו במאה ה-21
לואה (חברת נעליים)

חברת Lowa Sportschuhe GmbH היא יצרנית גרמנית של מגפי טיולים, סקי והרים שנמכרים תחת המותג Lowa. מאז נוסדה בשנת 1923, החברה שוכנת ביצנדורף שבבוואריה עילית. החברה נשלטת בעקיפין על ידי הקבוצה האיטלקית.

המחקר והפיתוח של החברה ממוקמים ב יצנדורף, הייצור מתרחש בעיקר ב-יצנדורף (נעלי הרים וטרקים), סלובקיה (נעלי הליכה) ועד 2010, גם איטליה (נעלי סקי). יש לה סניפי מכירות זרים משלה בארצות הברית ובשווייץ, כמו גם שותפויות מכירה ארוכות טווח באוסטריה ובהולנד.

== היסטוריה ==
לורנץ וגנר, בנו של הסנדלר יוהאן וגנר מיצנדורף (40 ק"מ צפונית למינכן), הקים את חברת לואה (לורנץ וגנר) כשהשתלט על עסק הוריו בשנת 1923. זמן קצר לפני כן הקימו שני אחיו הנס ואדולף עסק משלהם עם המותג Hanwag ב-Vierkirchen והמותג Hochland ב-Weichs.
נעלי הליכה של לואה
לאחר מותו של לורנץ וגנר בשנת 1953, השתלט החניך לשעבר (וכעת חתנו של המייסד) ספ לדרר על החברה ויחד עם אשתו ברטי הפך את לואה ליצרנית מגפי סקי מצליחה (לואה אייר) בשנות השבעים והשמונים.

בשנת 1993, בגלל קשיים כלכליים ובעיות ירושה, 90% מהמניות נמכרו לקבוצת טניקניקה האיטלקית (בנוסף לטקניקה ולואה, אלה כוללים כיום גם את נורדיקה, בליזארד ורולרבלייד).

ורנר ריטמן, שעבד בעבר בחברת הנעליים השווייצרית רייכל, משמש כמנכ"ל מאז 1992 והפך לבעלים משותף בשנת 1993 (אז 10%, כיום 20%). בשנת 2010 נמכרו לראשונה למעלה משני מיליון זוגות נעליים. נכון לשנת 2017, 60% מ- Lowa שייכים בעקיפין לקבוצת Tecnica האיטלקית, 20% למנכ"ל ורנר Riethmann ו- 20% ל-רנזו קסטלני, הבעלים של ספקית ה- Lowa Riko Sport מאיטליה.

בשנת 2003 לואה נכנס למיזם משותף עם שופל, יצרנית בגדי חוץ. המיזם המשותף Schöffel-Lowa Sportartikel GmbH & Co. KG מפעיל בסך הכל 33 חנויות Schoffel-Lowa, המנוהלות בעיקר על ידי שותפי זכיינות (28 בגרמניה, ארבע באוסטריה ואחת באיטליה; נכון לאוקטובר 2018).

יחד עם יצרני המגפיים המיוחדים הגרמנים האחרים, לואה היא הספקית של מגפי הקרב החדשים לבונדסוור.

==קישורים חיצוניים==

* 

קטגוריה:מותגי הנעלה
קטגוריה:חברות אופנה גרמניות
אוניברסיטת נאנג'ינג

אוניברסיטת נאנג'ינג (במנדרינית: 南京大学) היא אוניברסיטה ציבורית, הממוקמת בנאנג'ינג שברפובליקה העממית של סין, אשר הוקמה בשנת 1902. נכון לשנת 2020, לומדים באוניברסיטה כ-26,000 סטודנטים.

האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט, איגוד אוניברסיטאות המחקר במזרח אסיה, ברית אוניברסיטאות דלתא של יאנגצה וליגת C9.

== דירוגים בין-לאומיים ==
* דירוג שאנגחאי – מקום 96 (2023)
* דירוג Times Higher Education – מקום 73 (2024)
* דירוג QS לאוניברסיטאות – מקום 145 (2024)

== קישורים חיצוניים ==

* 

קטגוריה:התאגדות אוניברסיטאות האוקיינוס השקט
קטגוריה:איגוד אוניברסיטאות המחקר במזרח אסיה
קטגוריה:נאנג'ינג
קטגוריה:הרפובליקה העממית של סין: אוניברסיטאות ומכללות
קטגוריה:ליגת C9
ז'אן פייר לוריט

ז'אן פייר לוריט (בצרפתית: Jean-Pierre Lorit; נולד ב-29 בנובמבר 1960) הוא שחקן צרפתי. תפקידו המוכר ביותר הוא בסרט "שלושת הצבעים: אדום".

== ביוגרפיה ==
=== קריירה ===
לאחר שלמד בבית הספר הלאומי לאמנויות וטכניקות לתיאטרון, ז'אן פייר לוריט נכנס לקונסרבטוריון הלאומי לאמנות הדרמה. הוא גם עובד בעבודות סדנה ספציפיות יותר עם בלאנש סלנט, קמיל דה קלוז וג'ולי וילמנט. כך הוא עוקב אחר הקורסים של אנשי מקצוע ידועים. זו גם מורתו לשעבר, בריז'יט ג'קס, שתאפשר לו לערוך את הופעת הבכורה שלו על הבמה, בהצגה של מריבו: הפתעת האהבה, בשנת 1983. במקביל, השחקן מתחיל לצלם סרטי טלוויזיה. הראשון שבהם הוא פביאן דה לה דרום (1983).

ז'אן פייר לוריט ערך את הופעת הבכורה שלו בשנת 1986, עם תפקיד בסרט ג'ייק ספיד של אנדרו ליין. עם זאת הוא לא ויתר על הקריירה התיאטרלית שלו, וגם לא על עבודתו בסרטי טלוויזיה.

בין השנים 1983 ל-1997, ז'אן פייר לוריט שיחק בארבעה עשר הצגות. הוא עובד רבות על הרפרטואר הקלאסי, ומנגן יצירות של מריוו, מוס, מולייר או קורני, אך מגוון על ידי משחק קטעים עכשוויים יותר, כמו Les Enfants du paradis מאת ז'אק פרבר, בבימויו של מרסל מרשל, או טנגו, של מרוז'ק.

במקביל, הוא ממשיך לשחק בסרטים לטלוויזיה, ומופיע יותר ויותר ביצירות קולנוע. לפיכך אנו רואים אותו עובד עם במאים מובילים, כמו קרישטוף קיוסלובסקי, בחלק השלישי של הטרילוגיה, טרויס קואלורס: רוז', קלוד סאוטט עבור נלי ומר ארנו, או אפילו אנדרה טצ'ינה, עבור אליס ומרטין (הוא תפקיד אחיו של מתייה אמלריק). הוא גם משתתף בכמה סרטים קצרים.

הוא היה מועמד ל"פרס סזאר" 2001 לשחקן המבטיח ביותר עבור "עניין של טעם" על ידי בר.

בשנת 2010 השתתף בדרמת המלחמה האפית "מחוץ לחוק" שהייתה מועמדת לפרס אוסקר לסרט הבין-לאומי הטוב ביותר לשנת 2011. 

== חיים אישיים ==
הוא בן זוג של השחקנית עמנואל דבו.

== פילמוגרפיה נבחרת ==
* ג'ייק ספיד (1986)
* ג'ואן העלמה, חלק 2: בתי הסוהר (1993) בבימויו של ז'אק ריבט
* שלושת הצבעים: אדום (1994) בבימויו של קשישטוף קישלובסקי.
* נלי ומר ארנו (1995) בבימויו של קלוד סאוטט
* אוויר כל כך טהור (1997) בבימויו של איב אנג'לו
* אליס ומרטין (1998) בבימויו של אנדרה טצ'ינה
* עניין של טעם (2000) בבימויו של ברנרד ראפ
* אלחנדריה (2001) בבימויה של מריה איליו
* הרוזנת הלבנה (2005) בבימויו של ג'יימס אייבורי
* חבר מושלם (2006) בבימויו של פרנסיס גירוד
* מחוץ לחוק (2010)
* העתיד שלנו (2015)
* החיים הפרטיים מאוד של מיסטר סים (2015).

==קישורים חיצוניים==

קטגוריה:שחקני קולנוע וטלוויזיה צרפתים
קטגוריה:שחקני תיאטרון צרפתים
קטגוריה:צרפתים שנולדו ב-1960
איז'ו קבש

איז'ו קבש (במקור ישראל שרייבר,<ref>Az engedélyt tartalmazó BM rendelet száma/évszáma: 33795/1881. Forrás: Névváltoztatási kimutatások 1881. év 19. oldal 24. sor</ref> בהונגרית: Köves Izsó; קאריי, 15 בספטמבר 1853 – בודפשט, 26 בדצמבר 1916)<ref>[https://adtplus.arcanum.hu/hu/view/PestiHirlap_1916_12/?query=%22Köves%20Izsó%22&pg=490&layout=s Gyászjelentése] (1916. december 27.) Pesti Hírlap, 38. évfolyam, 359. szám, 13. oldal</ref> היה צייר ומרצה לציור יהודי-הונגרי.

== ביוגרפיה ועבודה ==
איז'ו קבש נולד במשפחה יהודית כבנם של הרמן שרייבר ורוזי בורגר. הוא עבר לבודפשט בגיל ארבע עשרה. בשנת 1875 כבר למד במכללה, שלימים נקראת האוניברסיטה ההונגרית לאמנויות יפות. הוא קיבל את תעודת המורה לציור שלו בשנת 1879. בשנת 1880 נסע לפריז בסיור לימודי. שם היה תלמידם של פלורי, לורנס ולרוקס (Fleury, Laurens, Leroux).

משנת 1882 היה מורה לציור בבודפשט בבית הספר העירוני ברחוב ושלני וכן בבית הספר לבנים, חטיבת ביניים של הקהילה היהודית של פשט. בפברואר 1916 פרש כמנהל בית ספר הזה של חטיבת הביניים.

הוא צייר כמה יצירות בנושאי יהדות, כמו: חסרי הבית; משה מנדלסון לפני פרידריך הגדול; ספינוזה לפני שופטיו; ויכוח טורטוסה; יהודי בודה מברכים את המלך מתיאש; היהודים בתהלוכת הניצחון הרומית של טיטוס.

הוא הובא למנוחןת בבית הקברות היהודי ברחוב קוזמה בבודפשט.

== חייו האישיים ==
אשתו הייתה אידה קוהאני (לשעבר: קוֹהְן=כהן) (1856–1945),<ref></ref> בתם של המורה שמואל קוהאני (קוהן) וליאונורה ליסאואר. הוא נשא את אידהלאישה ב־15 ביוני 1884 בבודפשט.<ref></ref>

ילדיהם:
* טיוודאר (1886–1959). אשתו הייתה ארנקה גוסטוני (1886–1953).
* בולדיז'אר (1888–1943)<ref></ref><ref></ref> היה מורה בבית ספר, צייר. אשתו הייתה קורנליה סיטאר (1889–1970).
* דורה (1889–1928)
* לאונורה (1898–?). בעלה היה גזה וגנר, מהנדס מכונות.<ref></ref>

== לקריאה נוספת ==
* לקסיקון יהודי הונגרי. 1929. עמ' 509. [https://mek.oszk.hu/04000/04093/html/0517.html גישה מקוונת]
* חומרי מידע של המוזיאון והארכיון היהודי-ההונגרי
* [http://collections.milev.hu/exhibits/show/100en/item/29397 דיוקן עצמי (ציור מלא) במוזיאון]

== הערות שוליים ==

קטגוריה:ציירים יהודים הונגרים
קטגוריה:ציירים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1853
קטגוריה:נפטרים ב-1917
מיכאל ורדי

מיכאל ורדי (10 בדצמבר 1951 – 7 באוקטובר 1973) היה קצין צה"ל שעוטר בעיטור העוז על פעולתו בקרב בסיני במלחמת יום הכיפורים. במהלך הפעולה נהרג.

==ביוגרפיה==
=== ראשית חייו ===
מיכאל נולד ב-10 בדצמבר 1951 בתל אביב לרנה ורפאל ורדי, שהיה אלוף בצה"ל. הוא למד תחילה בבית-הספר היסודי "צהלה" בתל אביב, ואחר-כך בבית-הספר התיכון שליד האוניברסיטה העברית בירושלים. הוא סיים את לימודיו התיכוניים במגמה המתמטית בבית-הספר התיכון העירוני ד', בתל אביב. אף על פי שבחר בלימודי מתמטיקה ופיזיקה, הרבה לקרוא ספרות אנגלית ועברית. במסגרת לימודיו בבית-הספר התיכון הוא פעל כחניך וכמדריך גדנ"ע, ובשבט צופי "צהלה" הדריך במשך למעלה משנתיים.

בינואר 1970 התגייס ורדי לצה"ל והתנדב לחיל האוויר. לאחר שנה עבר לחיל השריון, שם סיים בהצטיינות קורס מפקדי טנקים, וקורס קציני שריון בסיומו הוענקה לו דרגת סגן-משנה. מיכאל נשאר כמדריך בקורס קציני שריון. עם תום שירותו הסדיר בצה"ל החליט להישאר שנה אחת בשירות קבע.

=== מלחמת יום הכיפורים ===
זמן קצר לפני פרוץ מלחמת יום הכיפורים הועלה ורדי לדרגת סגן, וכאשר פרצה המלחמה הוא היה לקראת סיום שירותו הסדיר בצה"ל. למחרת עמד להשתחרר ולהתחיל בלימודיו בפקולטה להנדסת מכונות בטכניון בחיפה. גדודו חנה במרכז סיני והותקף בצהרי יום כיפור מן האוויר. הגדוד נצטווה לנוע לעבר הגזרה הצפונית של התעלה כדי להדוף את הפלישה המצרית. מיכאל פעל כמפקד מחלקת טנקים על קו המים באזור מעוז "מפרקת". משימתו הייתה ליצור קשר עם המעוז הנצור, להחזיק מעמד עם אנשיו ולטהר את המעוז מחיילי אויב. כאשר הותקפה הפלוגה מצפון ונתקעה בביצות הטובעניות, נע ורדי צפונה, השמיד שני טנקי אויב, שני גשרים, וניקה את השטח מחיילי האויב. על פעולה זו חזר פעמיים, תוך גילוי חירוף נפש ושיקול דעת מופתי. לעת בוקר, בעלות השחר של ה-7 באוקטובר 1973, נתקע הטנק שלו בקרבת המעוז. ורדי ירד מן הטנק ועלה על טנק אחר, כדי לחלץ את אנשי המעוז. בדרכו פגע טיל בצריח הטנק בו ניצב ורדי והרגו. תחילה הוכרז כנעדר, וב-22 במאי 1975 הובא למנוחת עולמים בבית הקברות הצבאי קריית שאול.

במאי 1975 הוענק לו עיטור העוז על הפעולה בה נפל, והרמטכ"ל מרדכי גור אמר עליו: "בכל פעולותיו גילה אומץ לב רב, קור רוח כושר מנהיגות ותושיה".

==קישורים חיצוניים==
* 
* [https://www.gvura.org/a4602-סגן-מיכאל-ורדי-ז-ל מיכאל ורדי], באתר הגבורה

קטגוריה:מעוטרי עיטור העוז במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:בוגרי תיכון עירוני ד' (תל אביב)
קטגוריה:בוגרי תנועת הצופים בישראל
קטגוריה:ישראלים שנולדו ב-1951
קטגוריה:ישראלים שנפטרו ב-1973
קטגוריה:מפקדי מחלקות במלחמת יום הכיפורים
קורטני אלכסנדר

קורטני ג'ייסון אלכסנדר (באנגלית: Courtney Jason Alexander; נולד ב-22 באפריל 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2003. לאורך התקופה רשם ממוצעים כוללים של 9.0 נקודות, 2.2 ריבאונדים ו-1.2 אסיסטים למשחק.

==קריירת מכללות==
אלכסנדר נולד וגדל בעיר ברידג'פורט שבקונטיקט, ובשנת 1995 החל ללמוד באוניברסיטת וירג'יניה. בשתי עונותיו בקבוצת הכדורסל של האוניברסיטה קלע 14.3 נקודות בממוצע למשחק. בשנת 1997 עבר לאוניברסיטת המדינה של קליפורניה בפרזנו, ולאחר "שנת קירור" (Redshirt) הצטרף לקבוצת הכדורסל שלה – פרזנו סטייט בולדוגס – אותה אימן חבר היכל התהילה של הכדורסל ג'רי טרקניאן. את עונת 1999/2000 סיים אלכסנדר כמלך הסלים של ליגת המכללות, עם ממוצע של 24.8 נקודות למשחק, ובסיומה הוביל את קבוצתו להשתתפות בטורניר אליפות המכללות, לראשונה מזה 16 שנים. לאחר העונה נבחר לחמישייה השנייה של העונה בליגת המכללות (Second-team All-American).

==קריירת משחק מקצועית==
בדראפט ה-NBA{{כ}} 2000 נבחר אלכסנדר בבחירה ה-13 על ידי אורלנדו מג'יק, ומיד הועבר בטרייד לדאלאס מאבריקס. ב-38 משחקיו עם המאבריקס מיעט לשחק, וקלע 4.2 נקודות בממוצע למשחק.

באמצע עונת הרוקי שלו הועבר יחד עם כריסטיאן לייטנר, לוי ואט, יוברט דייוויס ואית'ן תומאס בטרייד לוושינגטון ויזארדס, תמורת ג'וואן הווארד, קלווין בות' ואובינה אקזי. עד לסיום אותה עונה הצטיין במדי הוויזארדס, עם ממוצע של 17.0 נקודות למשחק, כולל 22.1 נקודות למשחק ב-12 המשחקים האחרונים. במשחק האחרון של העונה, מול טורונטו ראפטורס, קלע שיא קריירה של 33 נקודות. בעונת פתח במחצית המשחקים בהם שותף, לצדו של מייקל ג'ורדן, וקלע 9.8 נקודות למשחק.

ביוני 2002 הועבר בטרייד לניו אורלינס הורנטס, בתמורה לבחירת דראפט עתידית. בעונתו היחידה בקבוצה קלע 7.9 נקודות בממוצע למשחק, כמחליפם מהספסל של בארון דייוויס ודייוויד וסלי. באוקטובר 2003 סבל אלכסנדר מקרע בגיד האכילס אשר אילץ אותו להחמיץ את כל עונת , ולמעשה הביא לסיום הקריירה שלו, בגיל 26 בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קונטיקט: כדורסלנים
קטגוריה:כדורסלני אוניברסיטת וירג'יניה
קטגוריה:כדורסלני אוניברסיטת המדינה של קליפורניה בפרזנו
קטגוריה:בחירות דראפט של אורלנדו מג'יק
קטגוריה:כדורסלני דאלאס מאבריקס
קטגוריה:כדורסלני וושינגטון ויזארדס
קטגוריה:כדורסלני ניו אורלינס הורנטס
קטגוריה:אמריקאים שנולדו ב-1977
ססיליה ראוס

ססיליה אלנה ראוס (באנגלית: Cecilia Elena Rouse; נולדה ב-18 בדצמבר 1963) היא כלכלנית אמריקאית, שכיהנה כיו"ר מועצת היועצים הכלכליים של ארצות הברית. טרם כניסתה לתפקיד זה הייתה הדקאנית של בית הספר ליחסים ציבוריים ובין-לאומיים באוניברסיטת פרינסטון. ראוס הועמדה לשירות פדרלי בידי הנשיא הנבחר ג'ו ביידן, ובראשית מרץ 2021 אישר הסנאט של ארצות הברית את מינויה.

== ביוגרפיה ==
ראוס גדלה בדל מאר שבדרום קליפורניה, ובשנת 1981 סיימה את לימודיה התיכוניים בתיכון טורי פינס. לראוס שני אחים: פורסט, פיזיקאי, וקרולין — אנתרופולוגית ופרופסורית באוניברסיטת פרינסטון. אביה הוא גם הוא פיזיקאי שקיבל דוקטורט בפיזיקה מטעם המכון הטכנולוגי של קליפורניה בשנת 1956. אמה עבדה כפסיכולוגית בבית ספר ציבורי. בשנת 1986 השלימה ראוס באוניברסיטת הרווארד לימודי תואר ראשון בכלכלה, וב-1992 קיבלה תואר דוקטור בכלכלה מאותה האוניברסיטה. אחרי שסיימה את לימודי הדוקטורט הצטרפה אל אוניברסיטת פרינסטון.

בשנים 2009–2011 הייתה חברה במועצת היועצים הכלכליים של ארצות הברית תחת נשיאותו של ברק אובמה. טרם שירותה בממשל אובמה ישבה במועצה הלאומית לכלכלה ב של ביל קלינטון, מ-1998 עד השנה העוקבת. ראוס היא הדקאנית של בית הספר לעניינים ציבוריים ובינלאומיים באוניברסיטת פרינסטון. כמו כן, היא גם חברת האקדמיה הלאומית לחינוך ועמיתת-מחקר בלשכה הלאומית למחקר כלכלי. תחומי המחקר העיקריים שלה הם בכלכלת עבודה ובכלכלה חינוכית.

בשלהי נובמבר 2020 דווח כי ראוס היא מועמדותו של ג'ו ביידן, הנשיא הנבחר של ארצות הברית, לראשות מועצת היועצים הכלכליים של ארצות הברית. כאשר נכנסה לתפקידה כיושבת ראש המועצה היא נעשתה האישה האפרו-אמריקאית הראשונה בתולדות המועצה.

ב-3 במרץ 2021 אישר הסנאט את מינויה לתפקיד, ברוב של 95 תומכים מול 4 מתנגדים. שנתיים אחר כך פרשה ראוס מתפקידה והוחלפה בג'ארד ברנסטיין. 

== קישורים חיצוניים ==

* 

* [https://spia.princeton.edu/about/leadership ביוגרפיה רשמית], באתר אוניברסיטת פרינסטון

==הערות שוליים==

קטגוריה:אפרו-אמריקאיות
קטגוריה:כלכלניות אמריקאיות
קטגוריה:סגל אוניברסיטת פרינסטון
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:קליפורניה: אישים
קטגוריה:חברי הקבינט של ארצות הברית בממשל ג'ו ביידן
קטגוריה:כלכלנים אמריקאים
קטגוריה:אפרו-אמריקאים
קטגוריה:דירקטוריות אמריקאיות
קטגוריה:דירקטורים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
נאסר בוריטה

נאסר בוריטה (בערבית: ناصر بوريطة; נולד ב-27 במאי 1969) הוא פוליטיקאי מרוקאי שמונה לשר החוץ של מרוקו ב-5 באפריל 2017.

ב-2019 נפגש בחשאי עם ראש ממשלת ישראל בנימין נתניהו ודן איתו בנרמול היחסים ובמאבק נגד איראן.

נחשב למי שדחף להסכם ישראל–מרוקו מהצד של מרוקו.

ב־7 באוקטובר 2021 מונה נאסר בוריטה מחדש כראש משרד החוץ של מרוקו.

=== חיים אישיים ===
בוריטה נשוי ויש לו שני ילדים.<ref name="mwbio"></ref>

== קישורים חיצוניים ==

* 

== הערות שוליים ==

קטגוריה:שרי חוץ
קטגוריה:פוליטיקאים מרוקאים
קטגוריה:הסכמי אברהם: אישים
קטגוריה:ילידי 1969
שמואל דגני

שמואל (מולי) דגני פישלר (20 במאי 1951 – 9 באוקטובר 1973) היה קצין צה"ל שעוטר בעיטור העוז על פעולתו בקרב ברמת הגולן במלחמת יום הכיפורים.

==ביוגרפיה==
=== ראשית חייו ===
דגני נולד ב-20 במאי 1951 בחיפה לאסתר ונתן דגני. את לימודיו היסודיים החל בבית-הספר "הבונים" בחיפה, המשיך בבית-הספר "בארי", בבית-הספר התיכון-עירוני ג' בנווה-שאנן וסיים את לימודיו התיכוניים בבית הספר הריאלי בחיפה. בנוסף, היה חבר בתנועת הנוער "המחנות העולים", אשר בה היה חניך ולאחר מכן מדריך.

בסוף ספטמבר 1969 התגייס דגני לצה"ל והוצב לנח"ל. הוא שירת במסלול נח"ל, במסגרתו יצא לשנת הדרכה (חל"ת) ברעננה, ולאחר מכן התנדב לשרת בחיל השריון, בו השתלם בקורסים למפקדי טנקים, לקצינים ולקציני שריון, והיה לקצין הנח"ל הראשון שצמח בשריון. הוא הצטרף לצבא הקבע בסוף ספטמבר 1972, והוצב כמפקד מחלקת טנקים בגדוד 74.

=== מלחמת יום הכיפורים ===
דגני היה מפקד מחלקה בפלוגה ו' בגדוד 74. דגני לחם בקרבות הבלימה הקשים בחזית הסורית במלחמת יום הכיפורים בצפון רמת הגולן. עם פרוץ הקרבות היה ממוקם עם מחלקתו במוצב 105, באזור הר ורדה. במהלך הקרב נפגע אולם המשיך להילחם, והצליח לבלום את התקדמות השריון הסורי. ב-9 באוקטובר 1973 בשעות הבוקר נשלח יחד עם טנק נוסף להילחם בחיילי חי"ר סורים שחדרו במהלך הלילה באזור רכס הבוסטר. שני הטנקים נפגעו מטילי נ"ט. דגני נהרג יחד עם שישה חיילים נוספים מפלוגתו.

הוא הובא למנוחת-עולמים בבית העלמין הצבאי בחיפה. לאחר נפילתו הועלה לדרגת סגן והוענק לו עיטור העוז.

== הנצחה ==
קיבוץ בית קשת הוציא חוברת זיכרון לזכרו של מולי דגני ובה דברי חברים על דמותו, על אמונותיו וערכיו.

== לקריאה נוספת ==

* אבירם ברקאי, על בלימה: סיפורה של חטיבה 188 במלחמת יום כיפור, ספריית מעריב, 2009

==קישורים חיצוניים==
* 
* [https://www.gvura.org/a4597-סגן-שמואל-דגני-ז-ל שמואל דגני], באתר הגבורה

==הערות שוליים==

קטגוריה:חיילי חטיבה 188
קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:בוגרי בית ספר בארי (חיפה)
קטגוריה:בוגרי בית הספר הריאלי
קטגוריה:בוגרי המחנות העולים
קטגוריה:חברי גרעיני נח"ל
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1951
קטגוריה:ישראלים שנפטרו ב-1973
קטגוריה:מפקדי מחלקות במלחמת יום הכיפורים
קטגוריה:חיילי חיל השריון במלחמת יום הכיפורים
קלריס (סדרת טלוויזיה)

קלריס (באנגלית: Clarice) היא סדרת טלוויזיה אמריקאית מסוגת מותחן פסיכולוגי ואימה שנוצרה על ידי היוצרים אלכס קורצמן וג'ני לומט. הסדרה מבוססת על הרומן "שתיקת הכבשים" מאת תומאס האריס, ומככבים בה רבקה ברידס, לוקה דה אוליביירה, דבין איי. טיילר, קאל פן, ניק סאנדו, מייקל קודליץ ומארני קרפנטר.

הסדרה עלתה לשידור ברשת CBS ב-11 בפברואר 2021.

==תקציר העלילה==
עלילת הסדרה מתרחשת בשנת 1993, שנה לאחר אירועי "שתיקת הכבשים", וצוללת אל תוך סיפורה האישי של סוכנת ה-FBI קלריס סטרלינג, כשהיא חוזרת לשטח במטרה לרדוף אחר רוצחים סדרתיים וטורפים מיניים תוך כדי ניווט בעולם הפוליטי הגבוה של וושינגטון די. סי..

==צוות השחקנים==
===ראשי===
* רבקה ברידס – קלריס סטרלינג
* דבין איי. טיילר – ארדליה מאפ
* לוקה דה אוליביירה – תומאס אסקוויבל
* קאל פן – אמין גריגוריאן
* ניק סאנדו – מאריי קלארק
* מייקל קודליץ – פול קרנדלר
* מארני קרפנטר – קתרין מרטין
===משני===
* ג'יין אטקינסון – רות מרטין
* שון דויל
* טים גיני – נובאק

==הפקה==
===פיתוח===
בינואר 2020, נודע שהיוצרים אלכס קורצמן וג'ני לומט נשכרו על ידי רשת "CBS" מתוך כוונה ליצור סדרת המשך לסרט "שתיקת הכבשים" משנת 1991. הפקת הסדרה הייתה בין 14 הפיילוטים שהוזמנו על ידי רשת "CBS" בפברואר 2020, והוזמנה במהירות כסדרה במרץ שלאחר מכן, מכיוון שצילומי הפיילוט הושבתו בעקבות התפרצות מגפת הקורונה בארצות הברית. ב-8 במאי 2020, נודע שרשת "CBS" הזמינה רשמית את הסדרה כסדרה מלאה.

===ליהוק===
בפברואר 2020, נודע על לוהקה של רבקה ברידס לתפקיד הראשי בדמותה של קלריס סטרלינג. במרץ 2020, לוקה דה אוליביירה ודבין איי. טיילר לוהקו לצוות השחקנים הראשי. במאי 2020, קאל פן, ניק סאנדו ומייקל קודליץ לוהקו לצוות השחקנים הראשי. בנובמבר 2020, מארני קרפנטר לוהקה לצוות השחקנים הראשי, ואילו ג'יין אטקינסון, שון דויל וטים גיני לוהקו לצוות השחקנים המשני.

==שידור==
בדצמבר 2020 הוכרז באמצעות טיזר-טריילר כי הסדרה תעלה לשידור ב-11 בפברואר 2021.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות מתח אמריקאיות
קטגוריה:סדרות אימה אמריקאיות
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות ספין-אוף אמריקאיות
קטגוריה:חניבעל לקטר
קטגוריה:אולפני CBS: תוכניות וסדרות
קטגוריה:CBS: תוכניות וסדרות
אוניברסיטת צ'ולונגונגקורן

אוניברסיטת צ'ולאלונגקורן (בתאית: จุฬาลงกรณ์มหาวิทยาลัย) (Chulalongkorn) היא אוניברסיטת מחקר לאומית, הממוקמת במרכז העיר בנגקוק שבתאילנד, אשר הוקמה בשנת 1917 (מה שהופך אותה למוסד האקדמי הוותיק במדינה). נכון לשנת 2020, לומדים באוניברסיטה כ-35,000 סטודנטים. אוניברסיטת צ'וללונגקורן נחשבת לאחת מן הטובות והיוקרתיות במדינה.

האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), ואיגוד אוניברסיטאות המחקר במזרח אסיה (AEARU).

== היסטוריה ==
אוניברסיטת צ'וללונגקורן נוסדה כבית ספר מקומי בשנת 1899 על ידי ראמה החמישי, מלך תאילנד והפכה לאוניברסיטה עצמאית ומודרנית במרץ 1917. בשנותיו הראשונות של המוסד, פעלו בו ארבע פקולטות: הפקולטה לאמנויות ומדעים, הפקולטה למינהל ציבורי, הפקולטה להנדסה והפקולטה לרפואה.

== מבנה ==
אוניברסיטת צ'וללונגקורן מורכבת מתשע עשרה פקולטות, בית ספר לחקלאות, שלושה קולג'ים, עשרה מכוני מחקר ושני בתי ספר.

==== מדעי הבריאות ==== 
* הפקולטה למדעי הבריאות 
* הפקולטה לרפואת שיניים
* 
* הפקולטה לסיעוד
* 
* הפקולטה לפסיכולוגיה
* הפקולטה למדעי הספורט
* הפקולטה למדעי הווטרינריה

==== מדע וטכנולוגיה ====
* הפקולטה לארכיטקטורה
* הפקולטה להנדסה
* הפקולטה למדעים
* בית הספר למשאבים חקלאיים

==== מדעי החברה ומדעי הרוח ====
* הפקולטה למסחר וחשבונאות 
* 
* הפקולטה לתקשורת חזותית
* הפקולטה לכלכלה
* הפקולטה לחינוך
* הפקולטה לאמנויות יפות ויישומיות
* פקולטה למשפטים
* 

== דירוגים בין-לאומיים ==
* דירוג שאנגחאי – מקום 501–600 (2023)
* דירוג Times Higher Education – מקום 601–800 (2024)
* דירוג QS לאוניברסיטאות – מקום 211 (2024)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:התאגדות אוניברסיטאות האוקיינוס השקט
קטגוריה:איגוד אוניברסיטאות המחקר במזרח אסיה
קטגוריה:בנגקוק: מבנים
מכון מונטריי לטכנולוגיה והשכלה גבוהה

מכון מונטריי לטכנולוגיה והשכלה גבוהה (בספרדית: Instituto Tecnológico y de Estudios Superiores de Monterrey, או בראשי תיבות: ITESM) הוא אוניברסיטה פרטית, חילונית ורב-קמפוסית, אשר הוקמה ב-1943 וממוקמת במונטריי שבמקסיקו. למכון יש כ-36 קמפוסים, והוא נחשב לאחד המוסדות האקדמיים הגדולים והיוקרתיים שבאמריקה הלטינית. נכון לשנת 2020, לומדים במכון כ-91,000 סטודנטים.

האוניברסיטה חברה באוניברסיטאס 21, רשת אוניברסיטאות עולמית ובהתאגדות אוניברסיטאות האוקיינוס השקט.

== היסטוריה ==
המכון נוסד ב-6 בספטמבר 1943 על ידי קבוצה של אנשי עסקים.

בפברואר 1989 מכון מונטריי היה האוניברסיטה הראשונה שהתחברה לאינטרנט באמריקה הלטינית ובעולם דובר הספרדית.

== דירוגים בינלאומיים ==
* דירוג QS לאוניברסיטאות – 155 (2021)

==קישורים חיצוניים==

* 

קטגוריה:אוניברסיטאס 21
קטגוריה:רשת אוניברסיטאות עולמית
קטגוריה:התאגדות אוניברסיטאות האוקיינוס השקט
קטגוריה:מקסיקו: מדע וטכנולוגיה
קטגוריה:מקסיקו: חינוך
קטגוריה:אמריקה הדרומית: אוניברסיטאות ומכללות
פיטיבייה (מאפה)

פיטיבייה או פטיבייה (באנגלית: Pithivier; בצרפתית: Pithiviers) היא פאי מהמטבח הצרפתי. על פי רוב מדובר במאפה עגול וסגור הממולא בממרח שקדים (קרם פרג'יפרן).

המאפה עשוי קלתית ומכסה של בצק עלים, הנאפים עם המלית ביניהם.

באופן מסורתי נהוג לעטר את המאפה בקווי ספירלה. פני המאפה מזוגגים באמצעות ביצה, ולאחר האפייה נהוג לפזר אבקת סוכר על פני המאפה.

== היסטוריה ==
ככל הנראה, המאפה נוצר לראשונה בעיר פיטיבייה שבחבל סאנטר-עמק הלואר, ונקרא על שם העיר.

== מנהגים ==

נהגו לאכול את המאכל בחג ההתגלות, בדומה לעוגת המלך.

== קישורים חיצוניים ==

* [https://amitdonskoy.com/טארט-בצק-עלים-בקרם-שקדים-פיטיבייה-מרצי/ מתכון לפיטיבייה] באתר עמית דונסקוי

קטגוריה:מאפי בצק עלים
קטגוריה:מאכלי חגים
קטגוריה:המטבח הצרפתי: מאפים
קטגוריה:פאי (מאפה)
קטגוריה:מאכלי שקדים
Ariana Grande: Excuse Me, I Love You

Ariana Grande: Excuse Me, I Love You (מעוצב באותיות קטנות) הוא סרט סיבוב הופעות אמריקאי, אשר עוקב אחרי סיבוב ההופעות הרביעי של הזמרת-יוצרת האמריקאית אריאנה גרנדה, "Sweetener World Tour", שהתקיים במרץ 2019 עד דצמבר של אותה השנה.<ref name=":0"></ref> על צאת הסרט הכריזה גרנדה בדצמבר 2020.<ref name=":0" />

הסרט הוקרן לראשונה בנטפליקס ב-21 בדצמבר 2020.<ref name=":1"></ref><ref name=":5"></ref><ref name=":0" />

== רקע ועלילה ==
במרץ 2019, יצאה אריאנה גרנדה לסיבוב ההופעות הרביעי שלה "Sweetener World Tour".<ref></ref><ref></ref><ref></ref> הוא הסתיים בדצמבר באותה השנה.<ref></ref> בדצמבר 2020, נודע כי גרנדה קיבצה קטעים מתוך התקופה הזו לסרט סיבוב הופעות, תוך שנודע כי הוא יופץ על ידי נטפליקס ויהיה זמין לצפייה ברשת הזו בלבד.<ref name=":5" /><ref name=":1" /><ref name=":0" />

הסרט כולל בתוכו קטעים שהופיעו באלבום ההופעה הראשון של גרנדה, .<ref></ref><ref></ref><ref></ref>

== מוזיקה ==
המוזיקה שמופיעה בסרט סיבוב ההופעות מורכבת משירים שנכללו באלבום הרביעי Sweetener והחמישי Thank U, Next, שלה.<ref></ref>

== ליהוק ==
* אריאנה גרנדה

== הפצה ==
הסרט הופץ ב-21 בדצמבר 2020 בנטפליקס.<ref name=":5" /><ref name=":1" /><ref name=":0" />

==קישורים חיצוניים==

==הערות שוליים==

קטגוריה:אריאנה גרנדה
קטגוריה:סרטי הופעה
קטגוריה:סרטים תיעודיים
קטגוריה:סרטים תיעודיים על זמרות
קטגוריה:סרטים תיעודיים של נטפליקס
קטגוריה:סרטים אמריקאיים משנת 2020
קטגוריה:סרטי 2020
סימרון (סרט, 1931)

סימרון (באנגלית: Cimarron) הוא סרט מערבון אפי אמריקאי משנת 1931, המבוסס על ספר של עדנה פרבר והופק על ידי חברת RKO. את התפקיד הראשי בסרט משחקת איירין דאן. המוזיקה הולחנה על ידי מקס שטיינר.

הסרט זכה בכשלושה פרסי אוסקר: הסרט הטוב ביותר ועל התסריט המעובד ועיצוב ההפקה. בנוסף על כך, הסרט היה מועמד לפרסים נוספים בקטגוריות הבימוי, השחקנית הראשית, הצילום והשחקן הראשי. זוהי הייתה אחת ההפקות הבודדות של RKO שזכתה בפרסים אל, וכן אחד המערבונים היחידים (בנוסף על רוקד עם זאבים) שזכה להצלחה זו בתולדות הפרס.

אמנם הסרט הכניס כמעט 1.4 מיליון דולרים, אך לא החזיר את עלויות ההפקה, שהייתה היקרה ביותר בחברת RKO עד אותה השנה.

בשנת 1960, צולם רימייק לסרט.

== עלילה ==
עלילת הסרט מתרחשת בשנת 1889 באוקלהומה. זוג בורח לאוקלהומה מקנזס על מנת להצליח כלכלית.

== הפקה ==
הסרט צולם בזמן השפל הגדול אך למרות זאת הושקע בו כמעט מיליון וחצי דולרים. הצילומים החלו בקיץ 1930 מחוץ ללוס אנג'לס שבקליפורניה. לשם ההפקה, רכשה RKO כ-89 דונמים על מנת לבנות את העיירה בה מתרחשת העלילה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הסרט הטוב
קטגוריה:זוכי אוסקר: התסריט המעובד הטוב
קטגוריה:זוכי אוסקר: עיצוב ההפקה הטוב
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי RKO
קטגוריה:מערבונים
קטגוריה:סרטים אפיים
קטגוריה:סרטים אמריקאיים משנת 1931
סרט הופעה

סרט סיבוב הופעות (באנגלית: Concert film) הוא סרט המכיל בתוכו הופעה חיה מנקודת מבטו של צופה שנכח בה. הנושא של הסרט הוא הופעה חיה מורחבת או סיבוב הופעות של מוזיקאים ומוזיקאיות,<ref></ref> או אנשי מקצוע אחרים כגון סטנדאפיסטים.<ref></ref>

== היסטוריה ==
סרט סיבוב ההופעות הישן ביותר הידוע הוא "קונצרט הקסם" מ-1948. בקונצרט זה מופיע הכנר הווירטואוז יהודי מנוחין (1916–1999) באולפני צ'רלי צ'פלין בשנת 1947. יחד עם אמנים שונים, הוא ביצע יצירות קלאסיות ורומנטיות של מלחינים מפורסמים כמו לודוויג ואן בטהובן, הנריק וייניאבסקי, יוהאן סבסטיאן באך, ניקולו פאגאניני ואחרים.<ref name=":0"></ref>

סרט סיבוב ההופעות הישן ביותר בסוגת הג'אז הוא הסרט "ג'אז ביום קיץ" מ-1959. הסרט הוקלט במהלך פסטיבל הג'אז של ניופורט החמישי.<ref></ref> סרט סיבוב ההופעות הישן ביותר בסוגת הרוק הוא " שואו", בו השתתפו מוזיקאים ולהקות כדוגמת: הביץ' בויז, ג'יימס בראון, מרווין גיי ורולינג סטונז.<ref></ref>

== סרטי סיבוב הופעות בולטים ==
להלן רשימה לא מלאה של סרטי סיבוב הופעות בולטים שיצאו במרוצת השנים:
* "קונצרט הקסם" משנת 1948.<ref name=":0" />
* "ג'אז ביום קיץ" משנת 1959.<ref></ref>
* "פינק פלויד: הופעה חיה בפומפיי" של הלהקה הבריטית פינק פלויד משנת 1972.<ref></ref>
* "ג'סטין ביבר: הסרט" של הזמר-יוצר הקנדי ג'סטין ביבר משנת 2011<ref></ref>
*"פולקלור: לונג פונד סטודיו סיזנס" של הזמרת-יוצרת האמריקאית טיילור סוויפט משנת 2020.<ref></ref>
*"אריאנה גרנדה: סליחה, אני אוהבת אותך" של הזמרת האמריקאית אריאנה גרנדה משנת 2020.<ref></ref>
*"מאדאם X" של הזמרת-יוצרת האמריקאית מדונה משנת 2022.<ref></ref>

== קישורים חיצוניים ==

* [https://www.imdb.com/title/tt13615386/technical סרט סיבוב ההופעות Ariana Grande: Excuse Me, I Love You על פי IMDb]

== הערות שוליים ==

*
הופעה
תהלוכה (סרט)

תהלוכה (באנגלית: Cavalcade) הוא סרט דרמה אמריקאי משנת 1933, שהופק ובוים על ידי פרנק לויד.

הסרט זכה להצלחה אדירה בקופות ולשלושה פרסי אוסקר: הסרט הטוב ביותר ועל הבימוי ועיצוב ההפקה. בנוסף על כך, הסרט היה מועמד בקטגוריית שחקנית הראשית.

== עלילה ==
הסרט עוסק במשפחה אמידה המתגוררת בלונדון משנת 1889–1933. חיי המשפחה מושפעים מאירועים אקטואליים המתרחשים בשנים אלו: מלחמת הבורים, מותה של המלכה ויקטוריה, טביעת הטיטניק ומלחמת העולם הראשונה.

== הפקה ==
מרבית צילומי הסרט נעשו בלונדון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הסרט הטוב
קטגוריה:זוכי אוסקר: עיצוב ההפקה הטוב
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטים מבוססי מחזות
קטגוריה:לונדון בקולנוע
קטגוריה:סרטים אמריקאיים משנת 1933
המילטון או. סמית'

המילטון אות'נל סמית (באנגלית: Hamilton Othanel Smith; נולד ב-23 באוגוסט 1931) הוא מדען אמריקאי, זוכה פרס נובל לפיזיולוגיה או לרפואה לשנת 1978 ביחד עם ורנר ארבר ודניאל נתנס "על גילוי אנזימי הגבלה השימושיים בגנטיקה מולקולרית".

== ביוגרפיה ==
סמית' נולד ב-23 באוגוסט 1931. התחיל ללמוד באוניברסיטת אילינוי באורבנה-שמפיין, אך במהלך הלימודים עבר לאוניברסיטת קליפורניה בברקלי, שם סיים תואר ראשון במתטיקה בשנת 1952. בשנת 1956 סיים תואר ברפואה באוניברסיטת ג'ונס הופקינס. בשנים 1957–1958 עבד באוניברסיטת וושינגטון בסנט לואיס שבמיזורי.

בשנת 1975 הוענקה לו מלגת גוגנהיים ללימודים באוניברסיטת ציריך.

==קישורים חיצוניים==

* 

קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מאוניברסיטת ג'ונס הופקינס
קטגוריה:מיקרוביולוגים אמריקאים
קטגוריה:אמריקאים שנולדו ב-1931
האגודה לקידום החינוך ירושלים

האגודה לקידום החינוך ירושלים היא מוסד ללא כוונת רווח, אשר נוסד בשנת 1962 על מנת לקדם את החינוך בעיר ירושלים. מטה האגודה ממוקם בשכונת קריית היובל. מנכ"ל האגודה מאז שנת 2008 הוא איתן מורן. יושב ראש הוועד המנהל הוא יוסי אשכנזי.

המחזור השנתי של העמותה בשנת 2019 עמד על כ-108,416,000 ש"ח. באגודה עובדים (2019) כ-697 עובדים.

האגודה מפעילה כ-16 מוסדות חינוך בירושלים, בהם בית הספר התיכון על שם מיי בויאר, בית ספר רעות, ישיבת חכמי לב, פנימיית שטיינברג, פנימיית עין כרמית, אולפנת טליה שבמדרשיית עמליה, תיכון "דרור" והתיכון הצומח "שחרית". בנוסף על כך, האגודה תומכת בתוכנית נעל"ה. האגודה גם מעורבת באיגוד ההתחדשות היהודית “פנים״.

== קישורים חיצוניים ==
* 
* 
* 

קטגוריה:ירושלים: ארגונים
*
קטגוריה:ארגוני חינוך בישראל
קטגוריה:ירושלים: חינוך
קטגוריה:ארגונים החברים באיגוד ארגוני יהדות ישראלית
קטגוריה:קריית היובל
שתילים (עמותה)

שתילים היא עמותה ישראלית המטפלת בנוער בסיכון ועם צרכים מיוחדים במגזר החרדי. העמותה מפעילה כ-13 מסגרות המטפלת ביותר מ-1,000 ילדים ובני נוער. מנכ"ל העמותה הוא ישראל רייסנר. 

המחזור הכספי של העמותה בשנת 2019 עמד על כ-91,620,589 ש"ח. מטה העמותה ממוקם בשכונת תל גיבורים שבבני ברק.

מבין הפרויקטים שהעמותה מפעילה:
* פנימיית המתיבתא שבזכרון יעקב - הוקמה על ידי הרב שלום מאיר יונגרמן.
* פנימיית "בית שתילים" בפתח תקווה- הוקמה בשנת 2010 ומיועדת לבנות בגיל 8–18 שהוצאו מבתיהן תחת פיקוח של משרד הרווחה.
* גני תקשורת בירושלים ובגבעת זאב המטפלים ב-100 ילדים בגילאי 3–6 שאובחנו עם לקות שפה ועיכוב התפתחותי קל.
* ארגון מסוגלים אשר הוקם בשיתוף פעולה עם איש התקשורת אבי מימרן. 

== קישורים חיצוניים ==
* 
* 

קטגוריה:ישראל: עמותות
קטגוריה:ארגוני חינוך בישראל
קטגוריה:ארגוני עזרה בישראל